
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja FINANCIJSKA AGENCIJA Regionalni centar Zagreb, Podružnica Karlovac, Ul. Pavla Vitezovića 1, Karlovac, OIB: 85821130368, za otvaranje stečajnog postupka nad dužnikom IVIČIĆ DESIGN j.d.o.o., Sela Žakanjska, Sela Žakanjska 13, MBS: 081010159, OIB: 22759935456, dana 16. siječnja 2018. godine

r i j e š i o   j e


I  OBUSTAVLJA SE stečajni postupak nad dužnikom IVIČIĆ DESIGN j.d.o.o., Sela Žakanjska, Sela Žakanjska 13, MBS: 081010159, OIB: 22759935456. 

	
Obrazloženje


Predlagatelj FINA Regionalni centar Zagreb, Podružnica Karlovac, Ul. Pavla Vitezovića 1, Karlovac, OIB: 85821130368 je dana 28. travnja 2017. godine dostavila Trgovačkom sudu u Zagrebu Stalna služba u Karlovcu prijedlog za otvaranje stečajnog postupka nad dužnikom IVIČIĆ DESIGN j.d.o.o., Sela Žakanjska, Sela Žakanjska 13, MBS: 081010159, OIB: 22759935456 temeljem odredbe članka 110. st. 1. Stečajnog zakona ("Narodne novine" broj 71/15.; u daljnjem tekstu SZ). 

U prijedlogu je navela da na dan 26. travnja 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 34.840,64 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Također je navela da dužnik ima 1 zaposlenog radnika.

FINA je dostavila popis računa i oročenih novčanih sredstava dužnika na dan 26. travnja 2017. te navela da na temelju čl. 112. st. 5. SZ-a dužnik dan 26. travnja 2017. na ime predujma za namirenje troškova stečajnog postupka ima zaplijenjena novčana sredstva u iznosu od 4.825,00 kn.


Temeljem rješenja Visokog trgovačkog suda RH u Zagrebu broj 31-Su-525/17-10 od 26. lipnja 2017. određen je Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet na daljnji postupak. 

U ostavljenom roku zakonski zastupnik dužnika dostavio je zahtjev za obustavu stečajnog postupka, te je u privitku dostavio dokaz o istom – Potvrdu RH Ministarstva financija Porezna uprava PU Karlovac Ispostava Karlovac od 8. prosinca 2017. 

Sud je izvršio uvid u spis i dokumente u spisu i to Potvrdu FINE od 08. siječnja 2018. godine i servis e-Blokade Očevidnik neizvršenih osnova za plaćanje te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a ("Narodne novine" broj 71/15, 104/17). 


U Osijeku 16. siječnja 2018.

STEČAJNI SUDAC
mr. sc. Boris Vuković




Zapisničar Danijela Špeletić

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1. SZ-a)


DNA:
-predlagatelju na njegov poslovni broj
-dužniku
-e-Ogl. ploča
-riješeno obustavom 
-kal 15.2.18.

